ET
L 3/8
Euroopa Liidu Teataja
5.1.2023
KOMISJONI RAKENDUSMÄÄRUS (EL) 2023/53, 4. jaanuar 2023, milles käsitletakse Pediococcus acidilactici CNCM I-4622 preparaadi kasutamise lubamist söödalisandina kõigi loomaliikide puhul (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2, ning arvestades järgmist: (1)
Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord.
(2)
Kooskõlas määruse (EÜ) nr 1831/2003 artikli 7 lõikega 1 esitati taotlus Pediococcus acidilactici CNCM I-4622 preparaadi lubamiseks.
Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
(3)
Taotluses käsitletakse Pediococcus acidilactici CNCM I-4622 preparaadi lubamist kõikide loomaliikide söödalisandina ning selle klassifitseerimist söödalisandite kategooriasse „tehnoloogilised lisandid“ ning funktsionaalrühmadesse „happesuse regulaatorid“ ja „hügieeniseisundit paremaks muutvad ained“.
(4)
Euroopa Toiduohutusamet (edaspidi „toiduohutusamet“) jõudis oma 29. juuni 2022. aasta arvamuses (2) järeldusele, et kavandatud kasutustingimuste juures ei avalda Pediococcus acidilactici CNCM I-4622 preparaat kahjulikku mõju loomade tervisele, tarbijaohutusele ega keskkonnale.
Toiduohutusamet jõudis ka järeldusele, et see preparaat on hingamiselundite sensibilisaator, kuid see ei ole silmi või nahka ärritav ega nahka sensibiliseeriv.
Toiduohutusamet jõudis samuti järeldusele, et preparaat võib vähendada pH taset ja koliformsete bakterite kasvu vedelsöödas.
Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
(5)
Pediococcus acidilactici CNCM I-4622 preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud.
Seega tuleks anda luba kõnealuse preparaadi kasutamiseks.
Komisjon leiab, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
(6)
Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 1.
Käesolevas lisas kirjeldatud preparaati, mis kuulub söödalisandite kategooriasse „tehnoloogilised lisandid“ ja funktsionaalrühma „happesuse regulaator“, lubatakse kasutada söödalisandina loomasöötades kõnealuses lisas esitatud tingimustel. 2.
Lisas kirjeldatud preparaati, mis kuulub söödalisandite kategooriasse „tehnoloogilised lisandid“ ja funktsionaalrühma „hügieeniseisundit paremaks muutvad ained“, lubatakse kasutada söödalisandina loomasöödas vastavalt lisas sätestatud tingimustele.
(1) ELT L 268, 18.10.2003, lk 29.
(2) EFSA Journal 2022; 20(8): 7424